গোবরডাঙ্গায় স্বনির্ভর গোষ্ঠীর মহিলাদের হাতে তৈরি সামগ্রী নিয়ে প্রদর্শনী

উত্তর ২৪ পরগনা: প্রাক-পুজোয় উৎসবের আবহে উত্তর ২৪ পরগনার (North 24 Pargana) গোবরডাঙ্গায় (Gobardanga) শুরু হল স্বনির্ভর গোষ্ঠীর মহিলাদের হাতে তৈরি সামগ্রীর প্রদর্শনী ও বিপণন মেলা। স্টেট ব্যাংক সংলগ্ন মাঠে আয়োজিত এই মেলার উদ্বোধন করেন গোবরডাঙ্গা পৌরসভার চেয়ারম্যান শংকর দত্ত (District News)।

চারদিনব্যাপী এই মেলায় মোট ১২টি স্টল বসেছে। স্থানীয় স্বনির্ভর গোষ্ঠীর মহিলারা তাঁদের তৈরি পোশাক, গৃহসজ্জার জিনিসপত্র, মাটির ও বাঁশের শিল্পকর্ম থেকে শুরু করে নিত্যপ্রয়োজনীয় নানা সামগ্রী প্রদর্শন ও বিক্রি করছেন। কম খরচে মানসম্মত জিনিস কিনতে পেরে খুশি সাধারণ মানুষও।

আরও পড়ুন : একটি অদ্ভুত গ্রেফতারের গল্প! রানাঘাট পুলিশ কীভাবে ধরল অভিযুক্তকে?

মেলার সমস্ত খরচ গোবরডাঙ্গা পৌরসভা বহন করছে। উদ্যোক্তাদের দাবি, এর ফলে একদিকে যেমন মহিলাদের স্বনির্ভরতার পথ সুগম হবে, তেমনি অন্যদিকে তাঁদের তৈরি পণ্য বৃহত্তর ক্রেতাদের কাছে পৌঁছে দেওয়া সম্ভব হবে।

চেয়ারম্যান শংকর দত্ত বলেন, “আমরা চাই মহিলাদের তৈরি সামগ্রী বাজারে আরও জনপ্রিয় হোক। পৌরসভার তরফে সব রকম সহযোগিতা করা হবে।” পুজোর আগে এই ধরনের উদ্যোগ শুধু মহিলাদের আর্থিক স্বাবলম্বনকেই বাড়িয়ে তুলছে না, স্থানীয় বাজারকেও নতুন মাত্রা দিচ্ছে বলে মনে করছেন অনেকেই।

দেখুন আরও খবর: